google/wiki40b huggingface dataset:
Gregor Gysi

Bakgrunn og utdannelse

Gregor Gysi vokste opp i en kommunistisk funksjonærfamilie. Hans far Klaus Gysi stammer fra en jødisk familie, ble medlem i KPD i 1931 og arbeidet illegal politisk i nazitida. Klaus Gysi var forlegger og ble ambassadør og kulturminister i DDR. Gregor Gysis mor het Irene. Gregor Gysi har vært gift to ganger og har tre barn. Hans søster er skuespillerinnen Gabriele Gysi. Den britiske forfatteren Doris Lessing er hans tante.
Gysi var ferdig utdannet jurist i DDR i 1970, og forsvarte som selvstendig advokat blant annet flere kjente systemkritikere som var tiltalt av DDR-regimet (Rudolf Bahro, Robert Havemann, Bärbel Bohley, Rainer Eppelmann). Senere ble det hevdet at Gysi arbeidet som angiver for Stasi. Med stemmene til CDU/CSU, SPD og Bündnis 90/Die Grünen slo Forbundsdagens immunitetsutvalg fast at Gysi var Stasi-angiver under dekknavnet «IM Notar», at han gav viktig informasjon videre til SED-myndighetene og var involvert i undertrykkelsen av den demokratiske opposisjonen i DDR. Til tross for votumet fra de politiske konkurrentene sine fikk Gregor Gysi medhold av domstolene. I 2009 dømte den øvre domstolen i Hamburg (Hanseatisches Oberlandesgericht Hamburg) at den tyske TV-Kanalen ZDF ikke får fremstille Gregor Gysi som angiver for Stasi og bøtela denne påstanden for fremtida med opp til 250 000 Euro.

Politisk karrière

I 1967 ble Gysi medlem i SED, Sozialistische Einheitspartei Deutschlands, kommunistpartiet i DDR. I 1989 stod han fram for offentligheten som en av lederne for reformbevegelsen i DDR. 9. desember 1989 ble han valgt til leder av SED, der de reformvennlige nå hadde flertall. Året etter ble SED omdøpt til PDS, Partei des Demokratischen Sozialismus, under ledelse av Gysi.
Fra mars til oktober 1990 var Gysi representant i det første og eneste fritt valgte Folkekammeret i DDR, deretter var han fra oktober 1990 til februar 2002 representant i det tyske parlamentet, Forbundsdagen. Fra 2001 til 2002 var han medlem av delstatsforsamlingen i Berlin. Han var kortvarig senator i Berlin i 2002.
I 2004 var Gysi mye syk, og hadde flere sykehusopphold.
Ved parlamentsvalget i 2005 vant Gysi direktemandatet i valgkretsen Treptow-Köpenick i Berlin med 40,4 prosent av stemmene. Ved valget i 2009 vant han direktemandatet igjen med 44,4 prosent. Gysi er parlamentarisk leder for partigruppen Die Linke i Forbundsdagen.
NM i roing 1984

NM i roing 1984 ble arrangert i Sarpsborg 25.-26. august 1984. 
Kongepokalvinnere ble Ormsund Roklub (singlesculler med Alf Hansen) og Trondhjems Roklub (dobbeltsculler med Solfrid Johansen og  Haldis Lenes).
Bordjunge

Bordjunge er et dialektord, som blant annet har blitt benyttet av Knut Hamsun i romanen Markens Grøde med betydningen «bordkniv». Bordjunge har blitt brukt om en gammeldags type kjøkkenkniv med bredt, macheteformet knivblad med en karakteristisk tupp i enden. Slike kniver har typisk skaft av to treplater som er festet med tversgående nagler.
Noah Gray-Cabey

Tidlig liv og familie

Gray-Cabey ble født i Chicago, av foreldrene Whitney Gray og Shawn Cabey, men han voks opp i Newry, Maine. Han begynte å spille piano når han var bare 18 måneder gammel. 4 år gammel, spilte han ved flere konserter i New England og Washington, og reiste til Jamaica for sin første tur med the New England Symphonic Ensemble. I juli 2001 fortsatte Noah til Australia, og ved 5-årsalderen ble han den yngste soloisten som noen gang har spilt med et orkester ved the Sydney Opera House, og ved the Queensland Conservatory og the International String Convention i Brisbane. 8 år gammel hadde han et etabert navn som ung musikant. Han stilte opp på tv-programmet "Ripley's Believe It or Not" og viste sitt talent.
Noah har tre eldre søsken.

Utdanning

Noah går (pr 2007) på laveste trinn i high school, mens andre barn fremdeles er på barneskolen

Skuespillerkarriere

Gray-Cabey gjorde sin debutrolle som "Joey Dury" i Lady in the Water. Hans karriere på fjernsyn begynte i desember 2001 og han har vært med i tv-serier som 48 Hours, Grey's Anatomy, The Tonight Show, Good Morning America og The Oprah Winfrey Show.

Heroes

Noah ble virkelig kjent gjennom rollen som "Micah Sanders" i superhelt-serien Heroes, sønn av "Niki Sanders" (spilt av Ali Larter) og D.L. Hawkins (spilt av Leonard Roberts). "Micah Sanders" har evnen til å manipulere teknologi i serien.

A.I.M - Action in Music

A.I.M er et prosjekt startet av Gray-Cabeys foreldre. da de så talentet hans ved ung alder, bestemte de at hvis han noensinne ble berømt, ville de bruke det til å hjelpe andre mennesker. Målet med A.I.M er å hjelpe barn med å utvikle sine musikalske talenter og gi de muligheter til å opptre i andre land. Penger som samles inn fra konserter blir donert til sykehus og barnehjem i de landene.
Gray-Cabey har spilt inn en CD sammen med familien sin, der de spiller stykker av Bach, Haydn og Vivaldi av flere. CD-en inneholder også opptak fra hans musikk når han bare var 5 år gammel.
Koji Murofushi

Resultatutvikling

200483,15

200384,86

200283,33
 
200183,47

200081,08

199979,17

199878,57

199775,72

199673,82

199572,32

199469,54

199368,00

199266,30

199161,76
Pacific Community

Bakgrunn og virke

Organisasjonen ble grunnlagt i 1947 av Australia, Frankrike, New Zealand, Nederland, Storbritannia og USA. Formålet var å gi råd til medlemslandenes myndigheter i spørsmål som gjaldt den sosiale og økonomiske utviklingen av områdene de administrerte i stillehavsområdet. Etterhvert ble medlemskapet utvidet og områder som ikke var selvstendige ble med og nye, selvstendige stater har sluttet seg til. Nederland forlot organisasjonen i 1962 etter at Nederlandsk Ny-Guinea ble overlatt til Indonesia. Storbritannia gikk ut i 2004.
Pacific Community arbeider med saker som gjelder helse, landbruk, skogbruk og fiskeri, skolevesen, katastrofehåndtering, samferdsel, medier og kommunikasjonsteknologi, energi, geovitenskap, og engasjerer seg for menneskerettigheter, likestilling og kultur. Organisasjonen spilte en framtredende rolle i etableringen av Stillehavslekene, første gang arrangert i 1963, og i Festival of Pacific Arts, første gang avholdt i 1972.

Organisering

Organisasjonens høyeste organ er konferansen av medlemmer. Den holdes hvert annet år. En komiteen bestående av representanter for medlemslandene og -områdene møtes årlig.
Hovedkontoret ligger i Nouméa og ledes av en generalsekretær. Tre avdelinger holder til i Suva og det er regionkontorer i Pohnpei og Port Vila.
Engelsk og fransk er offisielle språk.
Kveik

Kveik er en betegnelse på flere stammer av domestisert ølgjær som har vært i bruk i norsk gårdsbrygging i generasjoner.

Historikk

I eldre tider brygget alle norske bønder maltøl av sitt eget korn. Gjæren til bryggingen hadde bøndene selv, og tok vare på den fra brygg til brygg. Hvis noen fikk surt øl, eller opplevde at gjæren på annen måte ble dårlig eller døde, fikk man ny gjær fra naboene. Etter hvert som landbruket ble modernisert og det ble mulig å kjøpe øl, døde gårdsbryggingen ut i mye av Norge, og gjæren med den. Der bryggingen overlevde var det mange som gikk over til å bruke brødgjær kjøpt i butikken i stedet.

Stedsopprinnelse

På Vestlandet, fra Hardanger i sør til Sunnmøre i nord, har de tradisjonelle gjærstammene likevel overlevd, og er fortsatt i bruk den dag i dag (2019). De har ofte blitt overlevert fra far til sønn, sammen med kunnskapen om malting og brygging. Alle stammene som har vært innsamlet og analysert, har vist seg å tilhøre arten Saccharomyces cerevisiae (altså vanlig ølgjær), og å være nærmere beslektet med hverandre enn med noen annen type gjær. Gjæren som har overlevd på Vestlandet danner altså en egen undergren av ølgjærens familietre, og det er gjær som tilhører denne familien som kalles kveik. Det er ikke funnet kveik andre steder enn i Norge.

Genetikk

Genetisk analyse viser at kveik tilhører den store gruppen av ølgjær som kalles "Beer 1", og som omfatter mye av ølgjæren fra Tyskland, Belgia, Storbritannia, og USA. Kveik ser ut til å være en hybrid av en stamfar fra denne familien og en ukjent gjær, antagelig en villgjær.
Genetisk analyse viser også at kveik ikke er en villgjær, men en gjær som er domestisert, altså at den har endret seg for å tilpasse seg bruk i ølbrygging.

Etymologi

Gjæren kalles kveik fordi dette er det vanligste dialektordet for gjær i områdene kveik kommer fra. Mange av bryggerne har omtalt sin egen gjær som "kveik", mens butikkgjæren har blitt kalt "gjær". Ordet kveik i betydningen "gjær" går tilbake til norrønt, og kommer av "kvikk" i betydningen "frisk, livlig."

Internasjonal utbredelse

I senere år har kveik spredt seg fra tradisjonsbryggerne på Vestlandet til moderne hjemmebryggere og kommersielle bryggere både i resten av Norge og i hele verden. Kveik selges nå kommersielt av laboratorier i USA, Canada, Storbritannia, Polen og andre land. Det brygges kommersielt med kveik over store deler av verden, og interessen for gjærtypen har blitt ganske intens. I USA arrangeres det ølfestivaler med øl brygget på kveik.
Sofies verden (film og TV-serie)

Om filmen og serien

Serien varer nesten fire timer, mens filmen varer ca. 113 minutter. Serien var fordelt på åtte episoder som ble sendt på NRK1 på torsdagskvelder, fra 5. oktober til 23. november 2000. Hver episode var på ca. en halvtime.
Dette var en av NRKs dyreste produksjoner til da. Utgiftene for filmen og serien beløp seg til 70 millioner kroner. Filmen ble solgt til 200 land og serien til 50.
Filmen ble sett av 208 000, noe som var noe lavere enn forventet. Serien ble ingen seersuksess. Den første episoden ble sett av 433 000 seere, men deretter falt mange i fra.
Toxidia

Utseende

Middelsstore, kraftige, brune smygere, gjerne med små, hvite eller gule flekker på forvingene.

Levevis

Larvene lever på planter i grasfamilien, men vertsarten er ukjent for de fleste av artene.

Utbredelse

Slekten er utbredt i Australia.
Tmesorrhina pectoralis

Utseende

En middelsstor (ca. 25 millimeter), avlang, blankt grønn gullbasse. Arten er noe bredere og kraftigere enn de andre Tmesorrhina-artene. Oversiden er nokså kraftig punktert. Beina er rødlige.

Levevis

Arten lever i regnskog.

Utbredelse

Arten er utbredt i Kenya.
Fugl-og-blomstermaleri

Fugl-og-blomstermaleri er en type kinesisk maleri. Vanligvis hører de fleste malerier av denne typen til den stilen som kalles lærd-kunstner («Scholar-artist»). Ifølge kinesisk tradisjon inneholder malerier av denne typen «blomster, fugler, fisk og insekter» (forenklet kinesisk: 花鸟鱼虫; tradisjonell kinesisk: 花鳥魚蟲, pinyin: huā, niǎo, yú, chóng). Dermed kan maleriene skildre et bredt spektrum av emner fra naturen, og i tillegg til de allerede nevnte objektene også kjæledyr som hunder og katter osv.
Blomster- og fuglemønstre på ulike objekter og malerier av fønikser på silke kjennes allerede fra 7. – 4. århundre f.Kr. På denne tiden var figurene relativt enkle, men i årenes løp utviklet de seg langsomt til en viktig sjanger. Sjangeren ble etterhvert underbygget teoretisk, flere ulike skoler har levert verk med en bred variasjon av teknikker. Rundt 8. – 9.-århundre (sent i Tang-dynastiet) ble fugl-og-blomstermaleri en egen sjanger. Den gikk fra å brukes til ornamentering av bruksgjenstander, til å brukes i bakgrunnen på malerier som skildrer (menneskelige) figurer, og endte med malerier der fugler og blomster spiller hovedrollen. I løpet av denne tiden har de tjent som symbolske, metaforiske og allegoriske elementer.
Fugler og blomster symboliserer humøret og temperamentet til de menneskelige figurene som avbildes i malerier fra (pre-)Tang-dynastiet. I disse ser menneskefigurene sjelden rett på hverandre, de knyttes for eksempel sammen av et tre de sitter ved eller fugler som flyr rundt dem. I løpet av de fem dynastiers tid utviklet sjangeren seg videre, inntil den blomstret under Song-dynastiet. I de fem dynastiers tid utgjorde denne sjangeren sammen med landskapsmaleri og figurmaleri de tre hovedretningene innenfor tradisjonell kinesisk kunst. Blant de kjente kunstnerne fra denne perioden var Huang Quan, hans sønn Huang Jucai og Xu Xi. Fugl-og-blomstermaleriet ble etterhvert etablert som «husstilen» ved Song-dynastiets hoff i Bianliang. Keiser Huizong var stilens høye beskytter, samtidig som han også selv var en begavet maler og kalligraf. Eksempler på andre kjente malere og deres arbeider var Cui Bai med Hare og to skjærer, landskapsmaleren Guo Xi med Tidlig vår og Liu Cais Fish Swimming amid Falling Flowers.
Sjangeren delte seg etterhvert i to hovedstrømninger, Gong Bi med fokus på detaljer, omhyggelig fargebruk og nitid teknikk, og Xie Yi som hadde et mer impulsivt og ekspresjonistisk uttrykk.
Lovisenberg diakonale høgskole

Norge eldste sykepleierutdanning

Cathinka Guldberg er Norges første profesjonelle sykepleier og startet sykepleierutdanningen med to elever på Grønland i Oslo i 1868. Hun grunnla Diakonissehuset samme år og virksomheten flyttet til Lovisenberg i 1888. 
Høgskolen slik den fremstår i dag ble etablert 1. august 1994 med basis i Diakonissehusets og Betaniens Sykepleiehøgskoler og fikk navnet Lovisenberg diakonale høgskole. LDH ble en akkreditert høgskole i 2010.
DS «Saude» (1897)

Skipet

DS «Saude» hadde stålskrog, og tonnasjen var ved levering 331,69 bruttoregistertonn og 195,94 nettoregistertonn. Etter ombygging i 1928 var tonnasjen redusert til 325 bruttoregistertonn. Hovedmaskinen var en trippel ekspansjon dampmaskin med arbeidstrykk 165 psi. Oppgitt ytelse var (i 1907) 77 nhk (nominelle hestekrefter) og 430 ihk (indikerte hestekrefter). I 1907 var skipet sertifisert for 150 passasjerer i europeisk fart, og 300 i innenskjærs fart. Mannskapet besto i 1907 av 3 offiserer, 2 maskinister, 6 dekksfolk, 3 maskinfolk og 5 i forpleining.
Apterotoxitiades

Utseende

Middelsstore, avlange, brune trebukker. Det er nokså markert forskjell mellom kjønnene, hannen er mindre og spinklere enn hunnen, med kraftigere antenner, pronotum minst like bredt som dekkvingene (tydelig smalere hos hunnen), forholdsvis lengre bein. Antennene er omtrent så lange som kroppen. Fasettøynene er ganske små, men utstående. Pronotum er rundet, kan ha en slank pigg på hver side. Dekkvingene er noe rundede og hvelvede, bredest et stykke bak roten. Beina er middels lange og slanke.

Utbredelse

Artene er kjent fra Sør-Afrika.
Steen Clausen Bille

Liv

Han vokste opp i en tid hvor familien hans var en av de mektigste i Danmark. Han var sønn av Claus Bille til Lyngsgård og Lisbeth Jensdatter. Han ble først utdannet hjemme av foreldrene, men ble senere sendt i skole i Dragsmark kloster i Båhuslen, Norge. Senere ble Steen sendt videre til sin farbror, Torbern Bille, som var erkebiskop i Lund. Denne innehadde benediktinerklosteret Bosø kloster i Skåne, og her blant skoger, sjøer og nonner, satte Torbern ham i skole. 
Han var på fem års utdannelsesopphold i Frankrike og reiste også til England, Skottland og Tyskland. Så vendte han tilbake til Danmark og fikk en plass i kanselliet. Her fikk han gjort flittig bruk av de språk han hadde tilegnet seg i utlandet (i tillegg til latin og dansk), for kong Christian III sendte ham til ambassader både i Skottland og Frankrike. 
Etter fem år i kanselliet vendte han tilbake til Skåne, hvor han fikk Västersted i len for 1600 danske mark, et gods som også faren hans tidligere hadde vært i besittelse av. Han var nå 28 år gammel, og fortsatte med å underlegge seg skånske områder. Fra faren, som døde i 1558, arvet han både Vanås og Råbeløv slott. 
Ved giftemål med Kirstine Lindenow i 1559, fikk han også Sellerup i Jylland, som han senere byttet til Næsbyholm i Skåne.

Herrevad

Under syvårskrigen var han i den urolige landsdelen Vestre Gøinge Herred som militær leder og som kongens lojale støtte, ikke minst i pengesaker. Mens krigen raste, fikk han i oppgave å administrere Herrevad kloster. Dette klosteret hadde større jordbesittelser enn alle hans egne gods til sammen. 
Han passet godt inn i rollen som leder av det gamle klosteret. Han kjente Skåne godt, og hadde erfaring med å drive store landeiendommer, slik som Herrevad hadde. Hans karakter var til tross for sine militære meritter, av typen ydmyk kristen hvilket sikkert ikke gjorde kontakten til klosterets beboere unødig komplisert. 
Ifølge en ansatt ved klosteret, Morten Hanssøn, skal Steen ha vært både snill og vennlig med en stor pietetsfølelse. Han skal videre ha stått på både tjenere og undersåtters side, og i øvrig opptrådt rettferdig overfor både rike og fattige, uten å være puritansk og kjedelig. Fattige studenter søkte til ham, for han var kjent for å hjelpe den som var interessert i de boklige kunster. Dette kom ikke minst hans nevø Tycho Brahe til gode, da denne fikk låne bygningene på Herrevad til å bygge et laboratorium for stjernekikking. 
Steen Bille hadde pådratt seg en kronisk hosten under krigene østpå, som omsider fikk has på ham i 1586. Han døde på vei i sin kane ved Nivå 5. januar 1585 under en reise til København. Han hadde da vært hjemsøkt av sykdom i ni år. 
Nederst på vestveggen i nordre skideskip, i Sankt Maria kirken i Helsinborg, ses en fornem renessansegravsten over landsdommer Steen Bille og hustru Kirstine Lindenow, som døde først i 1604. Hun skal ha ført et stort hoff på Herrevad. Ekteskapet var barnløst i 17 år, inntil paret fikk to sønner og en datter.
La Paloma (kommune)

Historie

La Paloma ble grunnlagt i 15. mars 2010.

Regjeringen

Ordføreren (alcalde) i kommunen er Alcides Perdomo (2010-2015).
Oslo Handelshøyskole

Oslo Handelshøyskole er en tidligere privat høgskole for økonomiutdanning, etablert i Oslo i 1967 under navnet Handelsakademiet. Skolen ble i 1992 fusjonert med Handelshøyskolen BI.
Skolen var opprinnelig et privat aksjeselskap, eid av familien Lae. Skolen fikk navnet Oslo Handelshøyskole i 1989, i forbindelse med en omdannelse fra aksjeselskap til selveid stiftelse. Skolen flyttet samtidig fra Gamle Berle skole i Professor Dahls gate 30 til Sjømannsskolen på Ekeberg.
Cerocephalinae

Utseende

Små, spinkle, blanke, mer eller mindre brunlige snyltevepser. Hodet er forbundet med kroppen med en smal "hals", dette er mer eller mindre firkantet og nokså flatt med små fasettøyne.

Levevis

Gruppen er parasitoider som snylter på biller.

Utbredelse

Gruppen forekommer i alle verdensdeler.
Lustymore Island

Lustymore Island (fra irsk: Loiste Mór) er ei øy i den nedre Lough Erne i Fermanagh, Nord-Irland.
På den nærliggende Boa Island ligger gravplassen Caldragh, som har en utskåret Janus-lignende figur. En annen figur ble ført til Caldragh i 1939 fra Lustymore Island.
Tidlig på 1900-tallet eide Lady Hunt fra Alberta i Canada Lusty Beg Island og Lustymore Island. Da hennes hus, Glenvar House, som lå på Lustymore Island, brant ned ved et uhell, flyttet hun til Tyskland.
Aven Nelson

Biografi

Nelson ble født i Sugar Creek i Lee County i den amerikanske delstaten Iowa til foreldrene Christen Nelson og Anne (Evenson) Nelson, som hadde utvandret fra Norge. Aven var den yngste av fire barn i en kvekerfamilie. Han gikk på Kirksville State Normal School i Kirksville i Missouri der han ble uteksaminert i 1883 med sin Bachelor of Arts-grad, mens i 1887 mottatt han sin M.S.D.-grad. Han fortsatte sin utdannelse ved Drury College i Springfield i Missouri som ga ham en Master of Science-grad i 1890. Deretter fortsatte han ved Harvard University hvor han oppnådde en Master of Arts-grad i 1892. I 1893 ble han medgrunnlegger av Rocky Mountain Herbarium.
Han kom til University of Wyoming i 1887. I 1901 ble han gjort til medlem av American Association for the Advancement of Science. I 1904 ga University of Denver ham graden Doctor of Philosophy. I 1917 ble Nelson utnevnt til fungerende president, deretter i 1918 president av University of Wyoming, en stilling han hadde frem til 1922. I 1934 ble han valgt til president for Botanical Society of America. I 1927 var han med å grunnlegge Colorado-Wyoming Academy of Science. I 1935 ble han president i American Society of Plant Taxonomists.

Personlige liv

I 1885 giftet han seg med Celia Alice Calhoun (1860-1929). De ble foreldre til to barn. I 1931 giftet han seg med Ruth Elisabeth Ashton (1896-1987) i Santa Fe i New Mexico. Han døde i Colorado Springs i Colorado i 1952. Aven Nelson Memorial Building på universitetsområdet til University of Wyoming er oppkalt til hans ære.
Songs From The Julekalender (Travellin' Strawberries)

Songs From The Julekalender er en kassett og CD som ble utgitt av Travellin' Strawberries i 1994. Albumet inneholder alle sangene fra TV-julekalenderen The Julekalender (unntatt «It's Hard to Be a Spikkemann»), som gikk på TV 2 1.-24. desember 1994. Serien har gått flere ganger i reprise senere.
Frederik II videregående skole

Etablering og navngivelse

Skolen er kalt opp etter den dansk-norske kongen Frederik II, som grunnla Fredrikstad i 1567. Den ble opprettet 1. juli 1997, da de to skolene Frydenberg videregående skole og Christianslund videregående skole ble slått sammen til en.

Frydenberg gymnas

Frydenberg gymnas er en fortsettelse av det tidligere Fredrikstad realskole og gymnas i Fergestedsveien i Fredrikstad, kjent på folkemunne som "Den gule anstalt". Ny skolebygning stod klar i Veumveien i 1962 og en flyttet fra Fergestedet. Frydenberg gymnas er dermed en direkte fortsettelse av Fredriksstad lærde skole som ble opprettet allerede i 1580. Skolen var et interkommunalt samarbeid og tok imot elever fra kommunene fra nedre Glomma-regionen. Ved oppstart hadde skolen 5 klasser: 2 real-, 2 engelsk- og 1 naturfag-klasse. Skolen var meget moderne for sin tid med spesialrom og svømmehall – byens første! I 1978 ble skolen noe ominnredet i forbindelse med ny skolestruktur og den fikk navnet Frydenberg videregående skole fra 1978. Elevene ved denne skolen ble Rødruss.

Christianslund videregående skole

Skolen ble etablert i nye lokaler i Merkurveien 2 i 1967. Inntil sammenslåingen med Frydenberg gymnas ga Christianslund videregående skolen en treårig utdanning innen allmennfag og innen handels- og kontorfag, med ca. 800 elever fordelt på 26 klasser. I tillegg drev skolen en utstakt voksenopplæring med kveldskurs.
Christianslund videregående skole ble etablert i 1932 under navnet Fredrikstad handelsskole. Da skolens virksomhet i 1938 ble utvidet til et toårig handelsgymnasium og ettårig studentfagkurs, ble navnet endret til Fredrikstad Handelsgymnasium og Fredrikstad Handelsskole. I 1950 ble skolen et treårig gymnas, og i 1951 ble et sekretærkurs for studenter tilføyd undervisningstilbudet. Helt fra etableringen i 1932 hadde skolen holdt til i den gamle «Pigeskolen» på Cicignon, men i 1967 stod nye skolebygninger klare i Merkurveien. Som følge av omstrukturering i skoleverket fikk skolen nytt navn i 1978. Det nye navnet ble Christianslund videregående skole. På samme tid ble bygningsmassen noe utvidet, blant annet ble gymnastikksalene bygget ut. Avgangselevene ved denne skolen ble blåruss.
I 1978 ble bygningsmassen nok en gang noe utvidet, grunnet nye krav.
Aleksandar I av Jugoslavia

Tidlig historie

Han tilbrakte sin barndom i morens hjemland, Montenegro og tok sin utdannelse i Genova. I 1910 fikk han store problemer med tyfoidfeber og døde nesten som følge av sykdommen. Han fikk en militær utdannelse i St. Petersburg, men klarte ikke å fullføre pga. sine mageproblemer. Han giftet seg med Maria av Romania 8. juni 1922, og sammen fikk de tre barn, Petar (f. 1923), Tomislav (f. 1928) og Andrej (f. 1929).